**Projektas**

LIETUVOS RESPUBLIKOS VIDAUS REIKALŲ MINISTRAS

**ĮSAKYMAS**

**DĖL LIETUVOS RESPUBLIKOS VIDAUS REIKALŲ MINISTRO 2015 M. KOVO 6 D. ĮSAKYMO NR. 1V-164 „dėl LIETUVOS RESPUBLIKOS VIDAUS REIKALŲ MINISTERIJOS 2014–2020 mETŲ europos sąjungos fondų investicijų veiksmų programos prioritetŲ įgyvendinimo priemonių įgyvendinimo plano IR NACIONALINIŲ STEBĖSENOS RODIKLIŲ SKAIČIAVIMO APRAŠO patvirtinimo“ PAKEITIMO**

2017 m. d. Nr.

Vilnius

P a k e i č i u Lietuvos Respublikos vidaus reikalų ministerijos 2014–2020 metų Europos Sąjungos fondų investicijų veiksmų programos prioritetų įgyvendinimo priemonių įgyvendinimo plano, patvirtinto Lietuvos Respublikos vidaus reikalų ministro 2015 m. kovo 6 d. įsakymu Nr. 1V-164 „Dėl Lietuvos Respublikos vidaus reikalų ministerijos 2014–2020 metų Europos Sąjungos fondų investicijų veiksmų programos prioritetų įgyvendinimo priemonių įgyvendinimo plano ir nacionalinių stebėsenos rodiklių skaičiavimo aprašo patvirtinimo“, II skyrių „2014–2020 metų Europos Sąjungos fondų investicijų veiksmų programos 7 prioriteto „2014–2020 metų Europos Sąjungos fondų investicijų veiksmų programos 7 prioriteto „Kokybiško užimtumo ir dalyvavimo darbo rinkoje skatinimas“ įgyvendinimo priemonės“:

1. Pakeičiu penktojo skirsnio „Nr. 07.1.1-CPVA-V-906 „Kompleksinė paslaugų plėtra integruotų teritorijų vystymo programų tikslinėse teritorijose“ 1 punktą ir jį išdėstau taip:

„1. Priemonės aprašymas

|  |
| --- |
| 1.1. Priemonės įgyvendinimas finansuojamas Europos regioninės plėtros fondo lėšomis. |
| 1.2. Įgyvendinant priemonę, prisidedama prie uždavinio „Padidinti ūkinės veiklos įvairovę ir pagerinti sąlygas investicijų pritraukimui, siekiant kurti naujas darbo vietas tikslinėse teritorijose (miestuose)“ įgyvendinimo. |
| 1.3. Remiamos veiklos:  1.3.1. daugiafunkcinės socialinės infrastruktūros, skirtos neformaliam švietimui, sveikai gyvensenai ir laisvalaikiui, sukūrimas formuojant naujus miestų traukos centrus ar stiprinant esamus, įskaitant apleistos infrastruktūros konversiją;  1.3.2. apleistos viešosios infrastruktūros ir teritorijos konversija sukuriant naują infrastruktūrą, skatinančią užimtumą, sveiką gyvenseną ir (ar) vietos gyventojų bendruomeniškumą ir didinančią neformalaus švietimo, kultūros ir (ar) laisvalaikio paslaugų prieinamumą;  1.3.3. viešosios miesto aplinkos infrastruktūros, svarbios verslui, atnaujinimas ir (ar) sukūrimas. |
| 1.4. Galimi pareiškėjai – savivaldybių administracijos.  1.5. Galimi partneriai:  1.5.1. valstybės ir savivaldybių biudžetinės įstaigos;  1.5.2. viešieji juridiniai asmenys, kurių dalininkai arba akcininkai yra valstybė ar savivaldybė;  1.5.3. privatūs juridiniai asmenys, kurių dalininkai arba akcininkai yra valstybė ar savivaldybė ir kuriems pavesta vykdyti savivaldybės funkcijas arba kurie pasitelkiami viešos ir privačios partnerystės projektui įgyvendinti.“ |

2. Pakeičiu penktojo skirsnio „Nr. 07.1.1-CPVA-V-906 „Kompleksinė paslaugų plėtra integruotų teritorijų vystymo programų tikslinėse teritorijose“ 6 punktą ir jį išdėstau taip::

„6. Priemonės įgyvendinimo stebėsenos rodikliai

|  |  |  |  |  |
| --- | --- | --- | --- | --- |
| Stebėsenos rodiklio kodas | Stebėsenos rodiklio pavadinimas | Matavimo vienetas | Tarpinė reikšmė 2018 m. gruodžio 31 d. | Galutinė reikšmė 2023 m. gruodžio 31 d. |
| P.B.238 | „Sukurtos arba atnaujintos atviros erdvės miestų vietovėse“ | m2 | 0 | 100 000 |
| P.B.239 | „Pastatyti arba atnaujinti viešieji arba komerciniai pastatai miestų vietovėse“ | m2 | 0 | 35 930 |
| R.S.347 | „Pritrauktos papildomos materialinės investicijos į tikslines teritorijas“ | Tūkstančiai (eurų) | 15 433 | 77 166 |
| R.S.348 | „Dirbančiųjų dalis įmonėse, lyginant su darbingo amžiaus gyventojų skaičiumi savivaldybėse, kuriose yra išskirtų tikslinių teritorijų“ | proc. | 49 | 50“ |

Vidaus reikalų ministras